Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 1993. évi LXXXVI. törvény módosítását.
Paragraph Index: 805

1. számú táblázat Mennyire szolgálják ma Magyarországon az alábbi intézmények az emberek javát?* (átlagpontszámok: 0 = egyáltalán nem, 100 = nagyon jól szolgálják az emberek javát) * A Szonda Ipsos 1998. decemberi felmérése „Az országgyűlési biztosok ismertsége és megítélése a lakosság körében” című anyagból. 1999/79/II. szám A vizsgálat során az ombudsmanokkal kapcsolatos vélekedések részletesebb feltárása érdekében a válaszadók egyetértését tesztelték hat — felerészben pozitív, felerészben negatív értékítéletet tükröző — állítással. Az eredmények azt mutatták, hogy a biztosok munkájával kapcsolatos lakossági vélekedések kevéssé differenciáltak és túlnyomórészt a hivatal létének és munkájának helyeslését tükrözik. Legtöbben azzal értettek egyet, hogy „Jó, hogy vannak ombudsmanok, legalább valaki a hatóságokat is rákényszerítheti a törvények betartására.” Ezzel az állítással a kérdezettek 55 százaléka teljes mértékben egyetértett, 20 százaléka inkább egyetértett. A lakosság többsége tehát úgy tűnik nagyra értékeli azt a tényt, hogy az ombudsmanok demokratikus kontrollt biztosítanak a hatóságok eljárása felett. A lakosság 53 százaléka teljesen, 18 százaléka részben egyetértett a következő állítással: „Az ombudsmanok működése hasznos, hiszen egy demokratikus államban szükség van arra, hogy minél több szervezet biztosítsa az emberek jogainak érvényesülését.” A közvélemény-kutatás alapján megállapítható, hogy a lakosság egyharmada viszonyul erősen pozitívan az ombudsmanok tevékenységéhez. Ez az erősen pozitív értékelés leginkább a diplomásokra, a jó anyagi körülmények között élőkre és a legalább az egyik ombudsmanról tudomással bírókra jellemző leginkább. További 30 százalék szintén túlnyomórészt pozitív képpel rendelkezik az ombudsmanok tevékenységéről. Ez a viszonyulás az átlagosnál jellemzőbb volt a középfokú végzettségűekre. A lakosság 18 százaléka határozatlan a kérdésben. 11 százaléknyian tartoznak abba a csoportba, amelynek tagjai ambivalensen vélekednek az országgyűlési biztosok szerepéről. (Lásd a 3. számú táblázatot.)

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes